A tavalyi volt a 6. legmelegebb év | nlc
A tavalyi volt a 6. legmelegebb év
A globális felmelegedés egy percig sem szünetel.
A 2013-as volt a 6. legmelegebb esztendő a rendszeres időjárásmérések kezdete, 1850 óta, és a globális felmelegedés tovább folytatódik – állapította meg a Meteorológiai Világszervezet (WMO) legújabb jelentésében. A 14 legmelegebb év közül 13 a 21. századra esik. Az utóbbi három évtized mindegyike melegebb volt, mint a megelőző.
A tenger szintjének emelkedése növekvő veszélyt jelent a viharok okozta hullámzás és a parti árvizek miatt, amint ezt a 2013. novemberi pusztító Haiyan tájfun mutatta, amelynek következtében legkevesebb 6100 ember lelte halálát és 13 milliárd dolláros kár keletkezett a Fülöp-szigeteken és Vietnamban.
időjárásglobális felmelegedés